Държавен вестник, бр. 97, 2012 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  97
o Държавно предприятие „Пристанищна инфраструктура“ към Министерството на транспорта, инфор­
мационните технологии и съобщенията (МТИТС).
Дейността на тези институции по отношение на водите е свързана главно с осъществяването на 
административни, регулативни, контролни и методически функции. Обичайно тези функции са концен­
трирани в рамките на дадена дирекция или отдел. Това предполага основно разходи за заплати, осигу­
ровки и издръжка на персонала в тези дирекции/отдели и в много малка степен капиталови разходи, и 
то конкретно свързани със закупуването на определено оборудване. Тези институции не администрират 
проекти, свързани с водния сектор, нито отпускат субсидии или друг вид финансиране за водни проекти. 
Разходите на тези институции са остойностени по експертен начин на база на брой персонал, средни 
възнаграждения в сектора и средни режийни разходи. 
Разходите, определени по описаната методика, са представени в следващата таблица.
Таблица 7.24. Ведомствени разходи за администрацията, свързана със сектор „Води“ в периода 
2005 – 2009 г. (хил. лв.)
2005 г.
2006 г.
2007 г.
2008 г.
2009 г.
Ведомствени разходи на МОСВ, в т.ч.:
3 251
3 901
13 363
8 723
6 282
 Персонал
1 360
1 412
4 182
4 536
4 376
 Издръжка
748
1 248
3 633
3 348
1 275
 Капиталови разходи
1 143
1 241
5 548
839
631
Ведомствени разходи на МРРБ
354
427
515
620
747
Ведомствени разходи на другите институции
8 692
9 895
11 501
13 242
13 097
Общо ведомствени разходи
12 297
14 223
25 378
22 585
20 126
Данните показват, че резонно най-големи са разходите на МОСВ, тъй като тази институция концентрира 
в себе си най-много отговорности, свързани с управлението на водите. Трудовите разходи в системата 
на МОСВ са подвластни на сравнително малко колебания и се запазват на едно относително стабилно 
равнище, въпреки бюджетните ограничения вследствие на финансовата криза. Ведомствените разходи 
за администрацията, свързана със сектор „Води“, се финансират с трансфери от републиканския бюджет.
7.2.8. Разходи за поддръжка на язовирни стени и свързаната с тях инфраструктура
Предприятие „Язовири и каскади“ стопанисва язовирни стени, тунели и канали и водохващания. 
Предприятието функционира в рамките на Националната електрическа компания (НЕК) и не изготвя 
самостоятелен счетоводен отчет. Разходите на предприятието съгласно справка на НЕК са представени 
в следващата таблица.
Таблица 7.25. Разходи на Предприятие „Язовири и каскади“ за периода 2008 – 2010 г. (хил. лв.)
2008 г.
2009 г.
2010 г.
Инвестиционни разходи
12 603
4 284
2 197
Разходи за ремонт
5 917
5 191
3 746
Разходи за издръжка на предприятието
32 318
37 897
30 460
Общо разходи 
50 838
47 372
36 403
За разходите на предприятието е характерна тенденция към спад, която е най-силно изразена при 
инвестиционните разходи (82 % спад за 2 години) и при разходите за ремонт (36 % спад за 2 години), 
докато разходите за издръжка на предприятието се задържат на относително стабилно равнище. 
Разходите на предприятието се финансират в рамките на НЕК.
7.2.9. Разходи за оборотно водоснабдяване и интегрирани технологии във водния сектор
Разходите за оборотно водоснабдяване и интегрирани технологии във водите са определени въз основа 
на информацията на НСИ за разходите за опазване и възстановяване на водите, където те са едни от 
малкото, които са изрично упоменати. Представени са в следващата таблица.
Таблица 7.26. Разходи за оборотно водоснабдяване и интегрирани технологии във водния сектор за пе­
риода 2005 – 2009 г. (хил. лв.)
2005 г.
2006 г.
2007 г.
2008 г.
2009 г.
Общо разходи за сектор „Води“, в т.ч.:
635 954
760 811
993 133
1 205 168
1 391 694
Разходи за оборотно водоснабдяване и интег­
рирани технологии във водния сектор
41 497
66 389
91 284
99 117
93 812
Дял в общите разходи за сектор „Води“
6,5 %
8,7 %
9,2 %
8,2 %
6,7 %
През последните три години разходите за оборотно водоснабдяване и интегрирани технологии във 
водния сектор се запазват на относително стабилно равнище като динамика. Делът им в общите разхо­
ди за сектор „Води“ намалява поради нарастването на общите разходи в резултат от инвестиционната 
активност в други дейности, свързани с водите.